ཞི་ཅིན་ཕིང་གིས་གསུང་བཤད་གནང་སྐབས་བསྟན་དོན།ཏང་གི་ཚོགས་ཆེན་ཐེངས་བཅོ་བརྒྱད་པའི་རྗེས་སུ།ཏང་ཀྲུང་དབྱང་གིས་ཏང་ཁྱོན་ཡོངས་ནས་བཅོས་སྐྱོང་ནན་མོ་བྱེད་པའི་འཐབ་ཇུས་བཀོད་སྒྲིག་གཏན་འཁེལ་བྱས་ཏེ།ཆོད་སེམས་བརྟན་ཞིང་བློ་གྲོས་ཡངས་པར་བྱེད་པར་སྐུལ་འདེད་བཏང་བ་དང་།ཏང་གི་ཁྱོན་ཡོངས་ཀྱི་འགོ་ཁྲིད་རྒྱུན་འཁྱོངས་དང་དེར་ཤུགས་བསྣན་ཞིང་དུས་རབས་གསར་པའི་ཏང་གི་འཛུགས་སྐྲུན་གྱི་སྤྱིའི་རེ་བ་རྒྱུན་འཁྱོངས་དང་།ཏང་གིས་ཏང་ལ་དོ་དམ་དང་ཁྱོན་ཡོངས་ནས་ཏང་བཅོས་སྐྱོང་ནན་མོ་བྱེད་པ་རྒྱུན་འཁྱོངས།ཏང་གི་ཆབ་སྲིད་འཛུགས་སྐྲུན་དེ་གོ་གནས་གལ་ཆེན་དུ་འཇོག་པ་རྒྱུན་འཁྱོངས།བསམ་བློའི་ཏང་འཛུགས་སྐྲུན་དང་ལམ་ལུགས་ཏང་སྐྱོང་མཉམ་དུ་འཛིན་པ་རྒྱུན་འཁྱོངས།དུས་སྐབས་གསར་པའི་ལས་བྱེད་པ་བཟང་བོའི་ཚད་གཞི་ལག་བསྟར་བྱེད་པ་རྒྱུན་འཁྱོངས་བཅས་བྱས་ནས་ཏང་ནང་ཁུལ་གྱི་ཆབ་སྲིད་སྐྱེ་ཁམས་མངོན་གསལ་སྒོས་ལེགས་སྒྱུར་བྱས་ཤིང་།ཏང་གི་གསར་སྐྲུན་ནུས་ཤུགས་དང་གཅིག་སྡུད་ནུས་ཤུགས།འཐབ་འཛིང་ནུས་ཤུགས་མངོན་སྒོས་ཇེ་ཆེར་བཏང་བ་དང་།ཏང་དང་མང་ཚོགས་ཀྱི་འབྲེལ་བ་མངོན་གསལ་སྒོས་ལེགས་བཅོས་བྱས་ལ།ཏང་གི་རླབས་ཆེན་གྱི་རང་ཉིད་གསར་བརྗེ་ཡིས་རླབས་ཆེན་གྱི་སྤྱི་ཚོགས་གསར་བརྗེ་ལ་སྐུལ་འདེད་བཏང་།ལག་ལེན་ལས་ང་ཚོས་མར་ཁེ་སི་རིང་ལུགས་ཀྱི་སྲིད་འཛིན་ཏང་འཛུགས་ཆོས་ཉིད་ལ་ངོས་འཛིན་གསལ་བོ་བྱས་པ་དང་།ང་ཚོས་བླངས་པའི་ལག་ལེན་གྲུབ་འབྲས་དང་རིགས་གཞུང་གྲུབ་འབྲས་ངེས་པར་དུ་ཡུན་རིང་ལ་རྒྱུན་འཁྱོངས་བྱེད་པ་དང་སྔར་ལས་ཕུན་སུམ་ཇེ་ཚོགས་སུ་གཏོང་དགོས་ཟེར།